stanford-oval/wikipedia huggingface dataset:
Windows Presentation Foundation
טכנולוגיות חדשות

להלן החידושים המשמעותיים שהוכנסו ב-WPF ביחס לטכנולוגיות קודמות של מיקרוסופט:
מודל ציור עשיר: בניגוד לשיטות הקודמות WPF מאפשר שקיפות אמיתית. ציור של שכבות אלמנטים שונים אחד על גבי השני, כל אחד בעל שקיפות (Transparency) או אטימות (Opacity) שונה וכן תמיכה מלאה בתלת-ממד.
מודל טקסט עשיר: יכולת הצגה של טקסט עשיר, בכל מקום ללא הגבלה. גושי טקסט גדולים ניתנים להצגה בתצוגת "מסמך" מתקדמת, הכוללת גלישה, עמודות ויישור דו צדדי בכל אלמנט.
הנפשה: יכולת הנפשה מובנית בכל היבט של התצוגה. ב-WPF אין צורך בקוצבי זמן (Timers) על מנת לכפות רענון, אנימציה היא חלק אינטגרלי מהתשתית.
תמיכה באודיו/וידאו; מולטימדיה לא נתמכה במלואה במודלים קודמים. WPF מאפשר לנגן כל ערוץ שמע או וידאו באופן מקבילי, יתרה מזו ניתן להטמיע וידאו בממשק המשתמש או על גבי עצם תלת־ממדי כמו קובייה מסתובבת.
סגנונות ותבניות: סגנונות מאפשרים להגדיר עיצובים לשימוש חוזר, תבניות אחראיות על המראה והצורה. בברירת המחדל, כל האלמנטים ב-WPF חסרי מראה (Skinless), במטרה שיהיה קל לשלוט במראה החיצוני שלהם באמצעות סגנונות ותבניות. WPF תומך בשיטות מתקדמות לצביעת רקע האלמנטים. התכונה "רקע" יכולה להיות שקופה לגמרי, תמונה כלשהי, מברשת צבע אחידה או מברשת מעבר צבע (ליניארית/רדיאלית). כן ניתן להוסיף מסכת צבע (Color mask) ולשלוט באטימות האלמנט כולו או חלקים ממנו באופן נקודתי.
מאפיינים מוצמדים (Attached Properties): כחלק מהאסטרטגיה החדשה - מאפייני תלות, ניתן להשאיל לכל אלמנט מאפיינים הדרושים לו באופן ארעי ואינם חלק מהותי ממנו, כמו מיקומו היחסי במכולה בה הוא נמצא. המאפיינים שלמעשה מאחורי הקלעים מתורגמים למתודות, יכולים להיות מוצהרים באלמנט מסוים כמו מכולה וניתנים להשאלה לכל אלמנטים המוכלים בה.
אירועים מנותבים (Routed Events): הפשטה של אירועי ממשק המשתמש מאפשרת לקשר אירוע לאלמנט אחד ולטפל בו באלמנט אחר. המערכת מנתבת אירועים (כגון לחיצת עכבר) במורד שכבות החלון בשיטת "בועה" או בכיוון ההפוך בשיטת "מנהרה", האחרון מאפשר לחסום או לבטל אירועים לפני הגיעם ליעדם. למשל ניתן לטפל באירוע לחיצת עכבר בתוך תווית (Label) על אף שהאירוע במקור קושר לתמונה שבתוך התווית.
ממשק משתמש דקלרטיבי: למרות שניתן לבנות חלון בעזרת קוד, הגישה המועדפת ב-WPF היא הוספה של אלמנטים בשיטת XAML, באופן המשמר את המבנה ההיררכי של האלמנטים. היתרון הוא שממשק המשתמש נפרד לחלוטין מקוד התוכנה, מה שמאפשר למעצב הגרפי להשתמש בכלים מקצועיים (של צד שלישי) לעיצוב הממשק ועריכה של מסמך ה-XAML.
אפליקציה מבוססת דפים: באמצעות WPF ניתן לבנות אפליקציות להרצה בדפדפן אינטרנט כחלק מעמוד Web ולדפדף בין העמודים.
רזולוציה

היות שתצוגת חלונות תלויה ברזולוציית המסך, קיימת בעיה בחלונות ישנים שעלולים להראות קטנים במסך הבחנה גבוהה כיוון שממשק המשתמש הישן נקבע מראש לרזולוציה של 96 פיקסל לאינץ' (PPI). במסך התומך ב-144 פיקסל או יותר, סביר להניח שחלונות יוצגו זעירים מדי ואף בלתי ניתנים לקריאה. ויסטה ו-Windows 7 מנסות לפצות על הבעיה על ידי התייחסות לחלון כאל תמונה, המערכת מגדילה את החלון באופן יחסי ומתרגמת את מערכת הקואורדינטות שלו בזמן העבודה, זה עובד אך התוצאה לא תמיד טובה. יתרה מזו גם אם החלון תומך ברזולוציה גבוהה המערכת אינה יודעת זאת מבלי שהתוכנה תיידע אותה. תמיכה ברזולוציה גבוהה ניתנת להכרזה באמצעות פונקציות API.
אידיאלית הפתרון הוא הוספה או הפחתה של פיקסלים כדי לשמר את מידות החלון בכל המסכים ללא תלות ברזולוציה בין אם יוצג במקרן ענק או בטלפון חכם. ההבדל היחידי יהיה בכמות הפרטים (פיקסלים) שיוצגו. WPF אינו מסתמך על רזולוציית המסך הפיזית אלא על מה שקרוי "רזולוציית מערכת". החלון וכל האלמנטים שבו משתמשים ביחידות מידה לוגיות בלתי-תלויות התקן בגודל 1/96 אינץ'. בזמן ההצגה למסך מתבצעת המרה ליחידות פיזיות ונקבע מכמה פיקסלים יורכב כל אלמנט בהתאם לנתוני המערכת. יתרה מזו, אם קצוות האלמנט נופלים בין הפיקסלים WPF מבצע מיזוג של פיקסלים סמוכים בטכניקה הקרויה Anti-aliasing (בדומה לתוכנות גרפיות כמו אדובי פוטושופ). באופן זה מובטח שפרופורציות חלון היישום והאלמנטים הכלולים בו יישמרו מבלי לדעת מה תהיה הרזולוציה הפיזית בזמן הפעלת היישום. הנוסחה לפיה ממיר WPF את מערכת הקואורדינטות ליחידות מידה בפועל היא:
Multitargeting

WPF הוא כלי פיתוח מבוסס חלונות, לכן אפליקציית WPF תרוץ רק מעל מחשב בו מותקנת מערכת הפעלה חלונות בשל התלות בטכנולוגיות ‎.NET ו-DirectX. גם אפליקציית WPF מבוססת דפדפן תפעל רק ב-Windows, אם כי קיימת תמיכה לדפדפנים שאינם מבית מיקרוסופט. קיים יוצא מן הכלל סילברלייט המנסה להתחרות בפלאש, שמיישם חלק מתשתית WPF כתוסף לדפדפנים מודרניים פיירפוקס, ספארי וגוגל כרום ופותח אפשרות לניצול הטכנולוגיה הזו גם במערכות הפעלה אחרות כ-MacOS ולינוקס.
עד גרסת 2010, ויז'ואל סטודיו הותאם באופן הדוק לגרסת ‎.NET ספציפית. בוויזואל סטודיו 2010 הוסרה המגבלה, למעט ב-‎.NET 2 ניתן ליישם את WPF בכל גרסת ‎.NET. אפשר לייעד יישום WPF לתשתית ‎.NET ספציפית בכל שלב (מה שנקרא Multitargeting) על מנת להבטיח מקסימום תאימות או ניצול מרבי של היכולות. ניתן לייעד יישום WPF גם לגרסה קלת משקל של ‎.NET 4 הנקראת Client Profile שהיא חלק מהתשתית, ממנו הופשטו מספר מאפייני צד שרת כמו ניפוי שגיאות ASP.NET או תמיכה במסד נתונים של אורקל וכדומה. נפח ההורדה של גרסה זו כ-40 מגה. ברירת המחדל בוויז'ואל סטודיו 2010 היא ‎.NET Framework 4 Client Profile. ב-‎.NET 4.5 לא קיימת גרסת Client Profile, הגרסה המלאה מגיעה לסדר גודל של 50 מגה, מה שמייתר את הצורך בגרסה מוקטנת.
לקריאה נוספת

Matthew MacDonald, ProWPF in C# 2010, Apress, 2010
Windows Presentation Foundation, Microsoft msdn
Christian Mosers, WPF Tutorial.net
הערות שוליים

↑  Windows 10 - An Introduction to Building Windows Apps for Windows 10 Devices
| --- | --- |
בקרת זהויות :  NKC: ph475856 
ארכיטקטורת WPF
היררכיית מחלקות WPF, האלמנטים המוצללים הם מחלקות אבסטרקטיות
אורסולה האובנר

| --- | --- |

אורסולה האובנר
 לידה:  22 בדצמבר 1945 (בת 78) באד גויזרן, אוסטריה 
 מדינה:  אוסטריה 
 מפלגה:  הברית למען עתיד אוסטריה
 
ב
אורסולה האובנר (נולדה ב־22 בדצמבר 1945) היא פוליטיקאית אוסטרית במפלגת הברית למען עתיד אוסטריה (BZÖ), לשעבר חלק ממפלגת החירות האוסטרית (FPO).
ביוגרפיה

אורלוסה נולדה בבאד גויזרן, אוסטריה עילית, ועשתה את בחינות הבגרות שלה בבאד אישל בשנת 1963. אורסולה היא מורה לשעבר, ופוליטיקאית מקומית. אחיה הצעיר הוא ירג היידר אשר היה ראש מפלגת החירות האוסטרית.
ביוגרפיה > קריירה פוליטית

אורסולה הצטרפה אל אחיה ירג היידר כאשר החליט לפרוש ממפלגת החירות האוסטרית (FPO) וליצור את הברית למען עתיד אוסטריה (BZÖ). עם הזמן עלתה הצלחתה בזירה הפולטית, והיא מונתה כחברת ממשלה (Staatssekretärin) בפברואר 2003, בתפקיד סגנית השר לעניינים חברתיים.
ביוני 2004, מונתה, בלחץ אחיה, לראש מפלגת החירות האוסטרית.
בעקבות הדחתו של הרברט האפט, יושב ראש המפלגה, היא מונתה במקומו לשר פדרלי בנושאי הרווחה בינואר 2005. עם זאת תקופתה כראש המפלגה נחשבת לכישלון.
ב-2006 הצטרפה למפלגת "הברית למען עתיד אוסטריה", שהתפצלה ממפכת "החירות".
שימשה חברת הפרלמנט מטעם המפלגה עד 2013. לאחר שמפלגת "הברית למען עתיד אוסטריה" לא עברה את אוחז החסימה.
חיים אישיים

אורסולה נשואה עם שתי בנות.
הערות שוליים

↑  קלאוס פייפר, ממשלה חדשה באוסטריה - שוב עם מפלגת "החירות" הקיצונית, באתר הארץ, 1 במרץ 2003
↑  היידר לחץ, ואחותו נבחרה להנהיג מפלגתו, באתר הארץ, 12 ביוני 2004
↑  מפלה ל"מפלגת החירות" של היידר בבחירות באוסטריה, באתר הארץ, 20 בספטמבר 2004
| --- | --- |
בקרת זהויות :  GND: 1239177038  VIAF: 9051162985495386300000   WorldCat (עם VIAF): 9051162985495386300000
אורסולה אנדרס

| --- | --- |

אורסולה אנדרס
 לידה:  19 במרץ 1936 (בת 88) אוסטרמונדיגן, שווייץ 
 מדינה:  שווייץ 
 תקופת הפעילות:  מ-1950 
 בן או בת זוג:  ג'ון דרק (1957–1966)  הארי האמלין (1979–1983)  מרצ'לו מסטרויאני  ז'אן-פול בלמונדו 
 פרסים והוקרה:  פרס גלובוס הזהב לכוכב החדש של השנה – שחקנית (1964)  פרס גלובוס הזהב 
 פרופיל ב-IMDb
 
אורסולה אנדרס (בגרמנית: Ursula Andress; נולדה ב-19 במרץ 1936) היא שחקנית שווייצרית שהייתה סמל מין מרכזי בשנות השישים. היא ידועה בשל תפקידה כנערת בונד האני ריידר בסרט "ד"ר נו", שעליו זכתה בפרס גלובוס הזהב, וכווספר לינד בפרודיית ג'יימס בונד "קזינו רויאל" משנת 1967.
שנותיה הראשונות

אורסולה אנדרס נולדה באוסטרמונדיגן, בקנטון ברן שבשווייץ, בתם של אנה, שווייצרית ורולף אנדרס, דיפלומט גרמני שגורש משווייץ מסיבות פוליטיות. אביה נעלם במהלך מלחמת העולם השנייה.
לאנדרס ארבע אחיות ואח אחד. היא מדברת באופן שוטף אנגלית, צרפתית, איטלקית, ביחד עם שפת האם שלה - גרמנית (גרמנית שווייצרית).
אנדרס הצעירה החלה את הקריירה שלה כדוגמנית אמנותית ברומא, דבר שהוביל אותה לתפקידיה הראשונים בתעשיית הסרטים האיטלקית.
קריירה

אנדרס זכתה לתהילה בעקבות גילום דמותה של האני ריידר, צוללנית שולת קונכיות ומושא תשוקתו של ג'יימס בונד בסרט "ד"ר נו" (1962), סרט בונד הראשון.
בסצנה מפורסמת ביותר היא יוצאת מהים הקריבי בביקיני לבן. הסצנה הפכה את אנדרס ל"התגלמות" של נערת בונד. וכיום היא נחשבת לאייקונית.
"כניסתי בסרט לובשת ביקיני בחוף היפה ההוא הפכה אותי לידועה בכל העולם כ"נערת בונד", היא אומרת, והביקיני מ"הרגע הקלאסי בקולנוע ובהיסטוריה של סרטי בונד" נמכר עבור 35,000 פאונד במכירה פומבית ב-2001.
ב-2003, בסקר שערך ערוץ 4 בבריטניה, נבחרה כניסתה בסרט "ד"ר נו" כמספר אחת ב"מאה הרגעים הסקסיים ביותר". ב-2007 דירגה תוכנית אוסטרלית את כניסתה ב"ד"ר נו" במקום השני ברשימת הרגעים הסקסיים ביותר בקולנוע.
אנדרס זכתה בפרס גלובוס הזהב לכוכבת חדשה באותה שנה עבור הופעתה בסרט "ד"ר נו".

ניקי ון דר זיל דיבבה את קולה (עקב מבטאה הגרמני הכבד, דובבו המפיקים את דמותה), ואילו את הקליפסו המפורסם שרה דיאנה קאפלנד Diana Coupland.‏ ב-1965 היא דגמנה בעירום עבור הפלייבוי והשתתפה בסרט "מה חדש, חתלתולה?".
אנדרס כיכבה לצידו של אלביס פרסלי בסרט "עליצות באקפולקו" (1963), לצידו של פרנק סינטרה בסרט "4 לטקסס" (1963), לצידו של מרצ'לו מסטרויאני ב-"The 10th Victim" ‏ (1965) ובתפקיד הרוזנת ב-"המקס הכחול" (1966). היא הופיעה גם ב"קזינו רויאל", סרט הסאטירה על סרטי בונד בשנת 1966 בתפקיד וספר לינד, מרגלת שמשכנעת את אוולין טרמבל, שאותו מגלם פיטר סלרס, להוציא לפועל משימה. מכיוון שיש לה מבטא כבד, קולה דובב ב"ד"ר נו", אבל בסרט "קזינו רויאל" שומעים את קולה האמיתי.
היא שיחקה בסרט "התנגשות הטיטאנים", בו כיכבה לצידו של הארי האמלין. ב-1995 בחר המגזין אמפייר באנדרס כאחת מ"מאה הכוכבים הסקסיים בהיסטוריה של הקולנוע".
חייה האישיים

אנדרס נישאה לשחקן והבמאי ג'ון דרק ב-1957. הנישואים הסתיימו בגירושים ב-1966. היא יצאה עם רבים מהשחקנים המובילים בהוליווד שלצידם שיחקה, ובהם מרלון ברנדו וג'יימס דין. ב-1980 נולד לה בן, דימיטרי, מהשחקן האמריקני הארי המלין, ששיחק לצידה בסרט "התנגשות הטיטאנים". הם היו נשואים בשנים 1982-1978. בנוסף לכך הייתה לאורסולה אנדרס מערכת יחסים עם ז'אן-פול בלמונדו בשנים 1965-1972.
ב-18 במאי 2006, בעת הפתיחה הרשמית של הקונסוליה השווייצרית בסקוטלנד, חגגה אורסולה אנדרס את יום הולדתה השבעים על סיפונה של היאכטה המלכותית "בריטניה" באדינבורו, בנוכחות קהל ידוענים בינלאומי.
הערות שוליים

↑  Lisanti, Tom; Paul, Louis. Film Fatales: Women in Espionage Films and Television, 1962-1973. McFarland. p. 38. ISBN 0786411945.
↑  Mark Anstead (December 7, 2002). Bond girl who made a killing The Guardian.
↑  Dr No bikini for sale
(12 January 2001) BBC.
↑  Rebecca Thomas (19 November 1999). One girl is not enough BBC.
↑  Kathryn Westcott (5 July 2006). The bikini: Not a brief affair BBC.
↑  Bond bikini sells for £35,000 (14 February 2001) BBC.
↑  Bond bikini sells for £35,000 (14 February 2001) BBC.
↑  The 21st Annual Golden Globe Awards (1964). Golden Globes
↑  Actress Diana Coupland dies at 74 (10 November 2006) BBC.
| --- | --- |
בקרת זהויות :  NLI: 987007446974605171  PLWABN: 9810622114305606  BIBSYS: 99018975  BNE: XX1726535  BnF: cb13890778p (data)  CiNii: DA13520058  GND: 136336647  ISNI: 0000 0001 2141 3929  LCCN: n80153308  MusicBrainz: ce09b5be-5fe5-48c3-b67d-a607d581e630  NKC: xx0034130  NLA: 35414378  NLK: KAC2020N5227  NTA: 254906982  SNAC: w6jd818z  SUDOC: 060331607  VIAF: 80698778   WorldCat (עם VIAF): 80698778
אה"מ קווין אליזבת (1913)

| --- | --- |
אה"מ קווין אליזבת בפירת' אוף פורת' במהלך מלחמת העולם השנייה
אה"מ קווין אליזבת בפירת' אוף פורת' במהלך מלחמת העולם השנייה
 תיאור כללי
 סוג אונייה:  אוניית מערכה
 צי:  הצי המלכותי הבריטי
 דגל הצי:  
 סדרה:  קווין אליזבת
 ציוני דרך עיקריים
 מספנה:  בסיס הצי המלכותי בפורטסמות' 
 הוזמנה:  1912
 תחילת הבנייה:  21 באוקטובר 1912
 הושקה:  16 באוקטובר 1913
 תקופת הפעילות:  22 בדצמבר 1914 – 7 ביולי 1948 (33 שנים)
 אחריתה:  נמכרה לגרוטאות ב-1948
 מלחמות וקרבות:  מלחמת העולם השנייה מלחמת העולם הראשונה 
 מידות
 הֶדְחֶק:  סטנדרטי: 32,590 טון, מקסימלי: 33,260 טון
 אורך:  195 מטר
 רוחב:  27.6 מטר
 שוקע:  10.2 מטר
 נתונים טכניים
 מהירות:  24 קשרים
 גודל הצוות:  1,025–1,262 איש
 טווח שיוט:  14,446 ק"מ במהירות 10 קשר
 הנעה:  24 דוודים המזינים 4 טורבינות בהספק 56,000 כוחות סוס
 צורת הנעה:  4 מדחפים
 אמצעי לחימה
 שריון:  שריון עיקרי – 330 מ"מ   שריון סיפון – 25–76 מ"מ   צריחי תותחים – 279–330 מ"מ   ברבטות – 178–254 מ"מ   מגדל הניווט – 330 מ"מ
 חימוש:  8 תותחי Mk I BL‏ 15 אינץ' (381 מ"מ)/42 קליבר   16 תותחי Mk XII‏ 6 אינץ' (152 מ"מ)/45 קליבר   2 תותחי נ"מ QF‏ 3 אינץ' (76 מ"מ)   4 צינורות טורפדו 21 אינץ' (533 מ"מ)
 
אה"מ קווין אליזבת הייתה האונייה הראשונה בסדרת האוניות מדגם "קווין אליזבת", שכללה חמש אוניות מערכה דרדנוט שנבנו עבור הצי המלכותי בתחילת שנות ה-1910, ושימשה לעיתים קרובות כספינת דגל. היא שירתה במלחמת העולם הראשונה כחלק מהצי הגדול, והשתתפה בפעולה הבלתי החלטית של 19 באוגוסט 1916. שירותה במהלך המלחמה כלל בדרך כלל סיורים שוטפים ואימונים בים הצפוני. היא ושאר אוניות המערכה הסופר-דרדנוט היו הראשונות מסוגן שהונעו על ידי נפט במקום פחם. קווין אליזבת שירתה מאוחר יותר בכמה זירות במהלך מלחמת העולם השנייה, והוצאה משירות ב-1948.
בנייה וקריירה

קווין אליזבת, הקרויה על שם אליזבת הראשונה, מלכת אנגליה, הונחה במספנת פורטסמות' ב-21 באוקטובר 1912 הושקה ב-16 באוקטובר 1913, והושלמה בינואר 1915 במהלך מלחמת העולם הראשונה. בעודה עוברת ניסויים בים התיכון, נשלחה האונייה לדרדנלים לצורך ניסיון מדינות ההסכמה להוציא את האימפריה העות'מאנית מהמלחמה. במהלך ניסיון הפלישה הצבאית לגליפולי ב-25 באפריל, קווין אליזבת הייתה אוניית הדגל של הגנרל סר איאן המילטון, מפקד חיל המשלוח לים התיכון.
בנייה וקריירה > הדרדנלים

לאחר שאוניות הצי הבריטי והצרפתי הפגיזו את המבצרים החיצוניים של חצי האי גליפולי ב-3 בנובמבר 1914, הוחלט לפתוח במבצע אמפיבי מלא בינואר 1915. לכן, האדמירליות הורתה על שיירה של שמונה אוניות - כולל קווין אליזבת - לדרדנלים. היא הייתה אמורה להגיע לדרדנלים ב-15 בפברואר. אבל עקב תאונה מול גיברלטר ב-12 בפברואר, שבה תלשה את להבי אחת הטורבינות שלה ולכן לא הייתה מסוגלת עוד לנסוע ביותר מחצי מהירות, הגעתה נדחתה ל-25 בפברואר. עם הגעתם ב-25 בפברואר, קווין אליזבת, יחד עם אגממנון, אירזיסטיבל וגולואה, פתחו במתקפה חדשה במטרה להרוס את המבצרים החיצוניים מטווח קצר ולחדור למצרים. מכיוון שההתקפה ב-19 בפברואר הראתה כמה מעט תקווה הייתה להשבית סוללה לצמיתות על ידי ירי של פגזים בלבד, ההוראה של הספינות התוקפות הייתה להשמיד כל תותח בודד בפגיעה ישירה. התוכנית הכללית הייתה שארבע אוניות יפליגו בקבוצות של שתיים עד לפתח המצר, יסתובבו ואז יתקפו את כף הלס וקום קייל עם החימוש המשני שלהן עד שיגיעו למרחק של כ-3,300 יארד. בהתאם לפקודות אלה, קווין אליזבת עגנה 7 מיילים דרומית-מערבית למגדלור כף הלס, שמה את כוונתה על סד אל בהר והפגיזה שם את שני התותחים המודרניים בקוטר 23 ס"מ. במהלך השבוע הראשון של מרץ, כמה הפגזות על המבצרים הפנימיים התבררו כחסרי פרי. ב-5 במרץ ירתה קווין אליזבת במשך ארבע שעות ממרחק של 13 קילומטרים לעבר המבצרים בצד האירופי של המיצר, אך כמעט ללא השפעה. למחרת היא ירתה על Chemenlik, אבל העות'מאנים העבירו בחשאי את אוניית המערכה הפרה-דרדנוט חירדין ברברוסה הישנה לתוך המיצר בצ'אנק, משם היא יכלה לירות על קווין אליזבת. מהפגזים הראשונים התעלמו מתוך מחשבה שהם מגיעים מהוביצר שדה נייד, אך ליתר ביטחון הם התרחקו קילומטר אחד מעמדה זו. כאשר התגלתה עמדת התצפית של האונייה העות'מאנית על החוף, קווין אליזבת, אגממנון ואושן ירו לעברה עם כמה מטחים, אך העות'מאנים עברו במהירות לעמדה חדשה, אז חירדין ברברוסה ירתה שוב לעבר קווין אליזבת, ולבסוף פגעה בה שלוש פעמים מתחת קו המים. עם זאת, הפגזים לא יכלו לחדור לחגורת השריון של אוניית המערכה. על מנת למנוע נזק נוסף, האונייה נסוגה מעמדה זו.
בנייה וקריירה > הדרדנלים > המתקפה העיקרית ב-18 במרץ

האירוע שהכריע את הקרב התרחש בליל 18 במרץ, כאשר המקשת העות'מאנית נוסרט הניחה שורה של מוקשים על ראש מפרץ ארן קוי, מפרץ רחב לאורך החוף האסייתי ממש בכניסה למיצר, בחזית שדה המוקשים קפז. העות'מאנים שמו לב שהאוניות הבריטיות פנו לכיוון הימני כשהן נסוגות אל המפרץ. הקו החדש של 20 מוקשים עבר במקביל לחוף, עוגן בגובה של חמישה עשר מטרים ובמרחק של כ-91 מטרים זה מזה. בגלל המים הצלולים, ניתן היה לראות את המוקשים דרך המים במטוסי סיור. התוכנית הבריטית ל-18 במרץ הייתה להוציא את ההגנות של חמשת שדות המוקשים הראשונים, שהיו אמורים להתפנות בן לילה. למחרת היו אמורים להתגבר על ההגנות הנותרות מסביב לנארוס ולטהר את חמשת שדות המוקשים האחרונים. המבצע נמשך מבלי שהבריטים והצרפתים ידעו על התוספות האחרונות לשדות המוקשים העות'מאניים. אוניות המערכה נפרסו בשלושה קווים, שניים בריטים ואחד צרפתי, עם אוניות תמיכה באגפים ושתי אוניות בעתודה. לאחר שקווין אליזבת נכנסה אט אט למיצר תחת אש מתמדת, היא הגיעה לעמדת ההתקפה שלה בסביבות השעה 11:00 ופתחה באש על הביצורים בצ'אנקלה בשעה 11:25. בתחילה נראה היה שהמתקפה התנהלה על פי התכנון, אך לאחר שמספר ספינות פגעו במוקשים שהונחו מוקדם יותר אחר הצהריים, הוחלט לסגת עם רדת החשיכה. קווין אליזבת השתתפה בפעולות ימיות נוספות עם אבדות כבדות עד תחילת מאי. אבל לאחר שכמה אוניות מערכה הוטבעו במאי, האדמירליות החליטה להפסיק את התמיכה המתמדת באוניות מערכה. כך, ב-12 במאי, עזבה קווין אליזבת את הדרדנלים וחזרה הביתה. לאחר מכן היא המשיכה לגיברלטר והמשיכה לסקפה פלו, שם הצטרפה לשייטת אוניות המערכה החמישית ב-26 במאי 1916. מ-22 במאי עד 4 ביוני 1916, היא עברה שיפוץ ברוזית', ולכן לא השתתפה בקרב יוטלנד. ביוני, היא הפכה זמנית לספינת הדגל של טייסת הקרב החמישית. ביולי עברה האונייה שיפוץ נוסף. לאחר חזרתה לשירות בשנת 1917, היא שימשה לזמן קצר כספינת הדגל של האדמירל האמריקני מאיו.
בנייה וקריירה > בין המלחמות

ב-15 בנובמבר 1918 חתמו נציגי הקיסרות הגרמנית על תנאי שביתת הנשק עם מדינות ההסכמה על סיפון קווין אליזבת. ב-26 ביולי 1924 היא השתתפה בסקירת הצי השנתית ליד ספיטהד וב-1 בנובמבר 1924 נותקה לצי הים התיכון כדי להחליף את איירון דיוק כספינת הדגל. לאחר מכן היא הוחלפה כספינת הדגל על ידי וורספייט במאי 1926 והוצאה משירות בפורטסמות' לצורך שיפוץ. לאחר השיפוץ, שנמשך עד דצמבר 1927, היא נכנסה לשירות מחדש כספינת הדגל של צי הים התיכון ב-2 בינואר 1928 וביקרה באיסטנבול באוקטובר 1929. מנובמבר 1929 עד מאי 1930 היא עברה שיפוץ נוסף בפורטסמות'. ביולי אותה שנה, היא נותקה לאלכסנדריה עם ראמיליס כדי לתמוך בחיילים המקומיים במהלך המרד של מפלגת וואפט. מנובמבר 1932 עד מרץ 1933, האונייה עברה שיפוץ בפורטסמות' והשתתפה בסקירת הצי ליד ספיטהד ב-16 ביולי 1935 במהלך יום השנה ה-25 לעלייתו לשלטון של ג'ורג' החמישי. היא גם הייתה באלכסנדריה במהלך משבר חבש והשתתפה בסקירת הצי לציון הכתרתו של ג'ורג' השישי ליד ספיטהד ב-19 במאי 1937. במהלך שנות ה-30 היא השתתפה במצור ללא התערבות במהלך מלחמת האזרחים בספרד.
בנייה וקריירה > מלחמת העולם השנייה

ב-1 באוגוסט 1937, היא הושבתה לעבודות הסבה בפורטסמות', אך נאלצו להעבירה מפורטסמות' לרוזית' בדצמבר 1940, מחשש להתקפות אוויריות של הלופטוואפה. ב-31 בינואר 1941, קווין אליזבת נכנסה לשירות מחדש והוקצתה לשייטת אוניות המערכה השנייה של צי הבית.
בנייה וקריירה > מלחמת העולם השנייה > הים התיכון

במאי 1941 היא שובצה לצי הים התיכון. ב-6 במאי היא עזבה את גיברלטר לאלכסנדריה ויחד עם כוח H ליוותה שיירות למלטה. לאחר מכן השתתפה בהגנה על כרתים ובפינוי חיל המשלוח הבריטי-אוסטרלי-ניו זילנדי במהלך מבצע מרקור הגרמני. ב-26 במאי, היא וברהאם תמכו במתקפה האווירית על הבסיס הגרמני בקרפאתוס על ידי מטוסים מפורמידבל. ב-27 במאי היא הפכה לספינת הדגל של שייטת אוניות המערכה הראשונה ולאוניית הדגל של הצי השני, והחליפה את ברהאם שניזוקה מפצצות במהלך הקרב.
ב-19 בדצמבר 1941, קווין אליזבת ואוניית האחות שלה וליאנט נפגעו קשות ממוקשים שהוצבו על ידי שחיינים קרביים איטלקיים של Decima Flottiglia MAS, שנכנסו לנמל הצבאי של בעלות הברית באלכסנדריה עם "טורפדו מאויש" מסוג SLC ("מאיאלי"). למרות שניזוקה קשות, כאשר השוקע שלה גדל ל-41.8 רגל (12.5 מטר), קווין אליזבת לא שקעה על קרקעית הנמל, הסיפונים שלה היו נקיים והצוותים האיטלקיים נלכדו. מסיבה זו, הצי המלכותי שמר על אשליה של מצב מבצעי מלא, כדי להסתיר את עמדתם המוחלשת בים התיכון במהלך התקופה ששתי האוניות תוקנו והוצפו מחדש. וליאנט חזרה לשירות לאחר חודשים רבים וקווין אליזבת לאחר יותר משנה וחצי. לאחר השלמת תיקונים זמניים במזח יבש של אלכסנדריה ביוני 1942, היא עברה דרך תעלת סואץ וסביב אפריקה למספנת הצי בנורפוק, וירג'יניה, בארצות הברית. מספטמבר 1942 עד יוני 1943 היא תוקנה באופן מקיף. קווין אליזבת נסעה לצי הבית ביולי 1943.
בנייה וקריירה > מלחמת העולם השנייה > האוקיינוס השקט

ב-23 בדצמבר 1943, קווין אליזבת הפלגה לכיוון טרינקומאלי. עם הגעתה ב-28 בינואר 1944, תפס האדמירל של הצי המזרחי סומרוויל את הפיקוד. במהלך מבצע קוקפיט, ביחד עם יחידות צרפתיות והולנדיות, היא תמכה באילוסטריוס ובסרטוגה בהתקפה שלהם על סבאנג ב-19 באפריל. בין 30 באפריל ל-1 במאי, היא השתתפה בהפצצת קאר ניקובר ופורט בלייר באיי אנדמן במהלך מבצע D, שלאחריו עברה הספינה שיפוץ בדרבן מאוקטובר עד נובמבר 1944. בינואר 1945, היא השתתפה בהפגזות נוספות על סבאנג במהלך מבצע Outflank והשתתפה בכיבוש מחדש של בורמה עד מאי, שם תמכה בהנחתת כוחות בעלות הברית באי רמרי ב-21 בינואר ובאי צ'דובה ב-26 בינואר כחלק ממבצע דרקולה.
בנייה וקריירה > מלחמת העולם השנייה > לאחר המלחמה

ב-12 ביולי 1945 היא הוחלפה על ידי אה"מ נלסון כספינת הדגל וחזרה הביתה. לאחר שהגיעה לפורטסמות' ב-7 באוגוסט 1945, היא פונתה לרוזית' לעתודה ב-10 באוגוסט. מאוקטובר 1945 עד מרץ 1946 שירתה בצי הבית כספינת אירוח. לאחר מכן היא הושמה מחדש בעתודה בפורטסמות', שם נשארה עד להוצאתה משירות ב-15 במאי 1948. ביולי 1948, היא נמכרה לארנוט יאנג ונגרטה בטרון.
קווין אליזבת בתצורתה המקורית בלמנוס, 1915
מבט על התותחים הקדמיים והגשר בגליפולי, 1915
אוריאל אנטונה

קרלוס אוריאל אנטונה רומרו (בספרדית: Carlos Uriel Antuna Romero; נולד ב-21 באוגוסט 1997 בגומס פלאסיו שבדורנגו, מקסיקו) הוא כדורגלן מקסיקני המשחק בעמדת קשר הכנף בקבוצת קרוס אסול מליגת העל המקסיקנית ובנבחרת מקסיקו.
קריירת מועדונים

אנטונה גדל במחלקת הנוער של סנטוס לגונה. הוא ערך הופעת ליגה אחת במדי הקבוצה הבוגרת של המועדון במסגרת ליגת העל המקסיקנית.
ב-12 ביולי 2017 חתם אנטונה על חוזה לארבע עונות במנצ'סטר סיטי מהפרמייר ליג.
ב-9 באוגוסט 2017 הושאל אנטונה לחרונינגן מליגת העל ההולנדית. ב-10 בספטמבר ערך את הופעת הבכורה שלו במועדון, בתיקו 1-1 נגד פנלו במסגרת המחזור הרביעי בליגה לעונת 2017/2018. בסך הכל ערך 20 הופעות ליגה במדי המועדון.
ב-29 בינואר 2019 הושאל אנטונה למשך עונה אחת ללוס אנג'לס גלאקסי מה-MLS. ב-2 במרץ ערך את הופעת הבכורה שלו במועדון, בניצחון 2-1 על שיקגו פייר במסגרת הליגה. ב-29 באפריל הבקיע את שער הבכורה שלו במועדון, בניצחון 2-1 על ריאל סולט לייק במסגרת הליגה. בסך הכל ערך 33 הופעות ליגה במדי המועדון, בהן הבקיע שישה שערים.
ב-28 בנובמבר 2019 חתם אנטונה בגוודלחרה מליגת העל המקסיקנית. הוא ערך 62 הופעות ליגה במדי המועדון, בהן הבקיע שישה שערים.
ב-4 בינואר 2022 חתם אנטונה בקרוס אסול מליגת העל המקסיקנית.
קריירה בינלאומית

ב-5 ביוני 2019 ערך אנטונה את הופעת הבכורה שלו בנבחרת מקסיקו, בניצחון 3-1 על נבחרת ונצואלה במשחק ידידות.
הוא היה חלק מסגל נבחרת מקסיקו בטורניר גביע הזהב 2019, בו זכתה נבחרתו, וערך שש הופעות בטורניר. ב-15 ביוני 2019 הבקיע את שערי הבכורה שלו בנבחרת, שלושער בניצחון 7-0 על נבחרת קובה במסגרת שלב הבתים של הטורניר.
בשנת 2021 זכה אנטונה עם הנבחרת האולימפית של מקסיקו במדליית ארד בטורניר הכדורגל באולימפיאדת טוקיו.
נכלל בסגל נבחרת מקסיקו לטורניר קופה אמריקה 2024.
תארים

הסופר קאפ המקסיקני (1): 2022
מדליית ארד אולימפית (1): טוקיו 2020
גביע הזהב של CONCACAF (1): 2019
אורסולה האוולס

| --- | --- |

 לידה:  17 בספטמבר 1922 לונדון, הממלכה המאוחדת של בריטניה הגדולה ואירלנד 
 פטירה:  16 באוקטובר 2005 (בגיל 83) לונדון, הממלכה המאוחדת 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 תקופת הפעילות:  מ-1939 
 מקום לימודים:  בית הספר לבנות סנט פול 
 בן או בת זוג:  אנתוני פליסיר (1968–?)  Davy Dodd (1949–?) 
 פרופיל ב-IMDb
 
אורסולה האוולס (באנגלית: Ursula Howells;‏ 17 בספטמבר 1922 – 16 באוקטובר 2005) הייתה שחקנית אנגלייה שהופיעה בסרטי קולנוע ובטלוויזיה.
ביוגרפיה

האוולס נולדה בלונדון. היא בתו של המלחין הרברט האוולס. היא התחנכה בבית הספר לבנות סיינט פול, שם עבד אביה.
הופעת הבכורה של האוולס על הבמה היה בשנת 1939 במחזה "Bird in Hand" מאת ג'ון דרינקווטר שהוצג בדנדי. ב-1942 עברה לאוקספורד, ואחרי שלוש שנים הופיעה לראשונה לונדון בתיאטרון אמבסי בסוויס קוטג'. היא החלה להופיע בסרטי קולנוע אחרי מספר שנים ששיחקה בווסט אנד, וזמן קצר בברודוויי שם הופיעה ב-1951 במחזה "Springtime for Henry".
ב-1983 אחרי מותו של אביה הקימה האוולס את "אגודת הרברט האוולס", וקידמה את פרסום יצירותיו. היא מימנה הקלטות של יצירותיו ותמכה בהוצאה לאור וקידום מוזיקה כנסייתית.
ביוגרפיה > חיים אישיים

האוולס הייתה נשואה לשחקן והתסריטאי אנתוני פליסיר (אנ') מ-1968 עד למותו בשנת 1988.